Ալեքսա Դեմի

Ալեքսա Դեմի (, ), ամերիկացի դերասանուհի։ Առավել հայտնի է դարձել HBO հեռուստաալիքի թողարկած «Էյֆորիա» հեռուստասերիալում Մեդի Փերեցի դերով։

Վաղ կյանք 
Դեմին ծնվել է Կալիֆոռնիա նահանգի Լոս Անջելես քաղաքում։ Մայրը վիզաժիստ է, որը ծնվել է Մեքսիկայում, իսկ 1980-ական թվականներին արտագաղթել է Միացյալ Նահանգներ։ Հոր հետ Դեմին հազվադեպ է տեսնվում։ Երբ աղջիկը 8 տարեկան էր, հայրը օգտագործել է թմրանյութեր և հեռացել է ընտանիքից։

Կարիերա 
Առաջին անգամ տեսախցիկների առջև Ալեքսա Դեմին հայտնվել է 19 տարեկանում։ Աղջիկը նկարահանվել է երգչուհի Ազիլիա Բենքսի և Ֆարել Վիլյամսի ATM Jam (Kaytranada Remix) համատեղ երգի տեսահոլովակում։ Մի քանի տարի անց Ալեքսան հանդես է եկել երիտասարդ ռեժիսոր Օլիվեր Դեյլիի «Miles» կարճամետրաժ ֆիլմում։ Հաջորդ երեք տարիներին Դեմին նկարահանվել է «Ռեյ Դոնովան» դրամատիկ սերիալի մի քանի դրվագներում, «Սեր» կատակերգական սերիալում, ինչպես նաև «Բրիգսբի արջը» (2017) կատակերգությունում։

Չնայած կինոարդյունաբերության բավականին հաջող մեկնարկին, աղջիկը հաճախ ստիպված էր լսել մերժումներ։ Այդ մասին նա ասել է.

Հերթական մերժումից հետո Ալեքսան հանգստություն է գտել երաժշտության մեջ։ Նրա դեբյուտային սինգլներն են՝ «Girl Like Me»-ն և «Closer»-ը։ 2018 թվականին Ալեքսան նկարահանվել է «90-ականների կեսը» դրամայում։ 2019 թվականին Դեմին նկարահանվել է HBO հեռուստաալիքի «Էյֆորիա» սերիալում, որտեղ մարմնավորել է Մեդի Փերեցի կերպարը։ Սերիալը նրան մեծ հաջողություն է բերել։

2018 թվականի օգոստոսից սկսել է նկարահանվել «Ալիքներ» («Waves») երաժշտական դրամայում՝ Լուկաս Հեջեսի, Քելվին Հարիսոնի, Թեյլոր Ռասսելի և Սթերլինգ Բրաունի հետ միասին։

Ծանոթագրություններ

Արտաքին հղումներ 
 

1990-ականների ծնունդներ
Ամերիկացի կինոդերասանուհիներ
Ամերիկացի հեռուստատեսային դերասանուհիներ
21-րդ դարի դերասանուհիներ
21-րդ դարի ամերիկացի դերասանուհիներ
Ամերիկացի երգչուհիներ
Ամերիկացի կինոռեժիսորներ
Ամերիկացի կոմպոզիտորներ